บอร์ดตลาด ยื้อตั้งเอ็มดี ย้ำทัน1มิ.ย.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — บอร์ดตลาดหลักทรัพย์ยังไม่เคาะตั้งกรรมการผู้จัดการคนใหม่
นายสมเจตน์ หมู่ศิริเลิศ ประธานคณะกรรมการสรรหาผู้ดำรงตำแหน่งผู้จัดการตลาดหลักทรัพย์แห่งประเทศไทย เปิดเผยว่า วันที่ 18 มี.ค. คณะกรรมการตลาดหลักทรัพย์ได้พิจารณาข้อมูลที่คณะกรรมการสรรหาฯ นำเสนอเพื่อพิจารณาคัดเลือกผู้ดำรงตำแหน่งผู้จัดการตลาดหลักทรัพย์คนใหม่แล้ว และขอให้คณะกรรมการสรรหาฯ ไปดำเนินการตามกระบวนการให้ครบถ้วน ก่อนจะสรุปผลอย่างเป็นทางการต่อไป
“ขณะนี้ยังไม่สามารถระบุเวลาที่ชัดเจนได้ แต่มั่นใจว่าจะสามารถสรรหาผู้จัดการตลาดหลักทรัพย์คนใหม่ เพื่อดำรงตำแหน่งในวันที่ 1 มิ.ย.นี้ ได้ทันอย่างแน่นอน” นายสมเจตน์ กล่าว
อย่างไรก็ตาม กระบวนการสรรหาได้ดำเนินการมาตามปกติ แต่ยังไม่จบ 100% เพราะหากจบต้องมีการคุยกับเจ้าตัวถึงรายละเอียดเงื่อนไขการทำงานวันเวลาทำงาน 
นายวิเชฐ ตันติวานิช รองผู้จัดการ ตลาดหลักทรัพย์แห่งประเทศไทย ซึ่งเป็นหนึ่งที่ลงชิงสมัครตำแหน่งผู้จัดการตลาดหลักทรัพย์ครั้งนี้ด้วย กล่าวว่า ทราบจากแหล่งข่าวผู้ใหญ่ที่มีความน่าเชื่อถือว่า ชื่อตัวเองไม่พบว่าอยู่ในรายชื่อที่นำเสนอให้คณะกรรมการตลาดหลักทรัพย์ 
นายมนตรี ศรไพศาล ประธานเจ้าหน้าที่บริหาร บล.กิมเอ็ง (ประเทศไทย) ซึ่งเป็นหนึ่งในผู้สมัครและเป็นกรรมการตลาด ได้ออกจากการประชุมในวาระที่มีการเลือกผู้จัดการตลาด และปฏิเสธที่จะแสดงความคิดเห็น